عراقی بزرگ اہل سنت عالم دین نے سپاہ پاسداران کی حمایت کا علان کیا

عراقی مفتی نے کہا کہ دنیا کے لئے واضح ہے کہ امریکہ قوموں اور انسانیت کا اصل دشمن ہے اور داعش جیسی دہشتگرد تنظیموں کے معرض وجود میں آنے کا براہ راست ملوث ہے۔

خبر کا کوڈ: ۴۴۰۱۵۰

تاریخ: ۱۱ تير ۲۰۱۹ - ۱۷:۱۵

رسا نیوز ایجنسی کی رپورٹ کے مطابق اعلی عراقی عالم دین اور دارالفتویٰ کے ترجمان نے امریکی صدر کے حالیہ فیصلہ کی مذمت کرتے ہوئے کہا ہے کہ ہم اسلامی مزاحمت اور پاسداران انقلاب فورس کو اکیلا نہیں چھوڑیں گے۔

شیخ عامر البیاتی عراق کے نامور اہل سنت رہنما ب نے کہا کہ امریکہ خود دہشتگردی میں ملوث ہے اور پاسداران اسلامی انقلاب فورسز کے خلاف اس کا حالیہ فیصلہ قابل مذمت ہے۔

انہوں نے ٹرمپ سے استفسار کیا کہ کیا ایسی فورس کو دہشتگرد قرار دینا منصفانہ ہے جو اپنی قوم، ناموس اور سرزمین اور مقدسات کا دفاع کرتی ہو. یا وہ لوگ دہشتگرد ہیں جو ہزاروں میل دور سے اس خطے میں آکر قبضہ اور جارحیت کرتے ہیں. کیا یہ فیصلہ منطقی ہے۔

عراقی مفتی نے بتایا کہ دنیا کے لئے واضح ہے کہ امریکہ قوموں اور انسانیت کا اصل دشمن ہے اور داعش جیسی دہشتگرد تنظیموں کے معرض وجود میں آنے کا براہ راست ملوث ہے۔

انہوں نے مزید بتایا کہ امریکی پالیسی کا اصل مقصد اسلامی اور عرب ممالک میں صہیونی خواہشات کو عملی جامہ پہنانا ہے۔

شیخ عامر البیاتی نے کہا کہ امریکہ کے غیرمنصفانہ اقدامات اور دشمن پالیسی پر خدا کی لعنت ہو. ہم اپنے عہد پر قائم ہیں اور اسلامی مزاحمت بالخصوص پاسداران انقلاب فورس کے شانہ بشانہ کھڑے رہیں گے۔